Saksnr. 14/13085-35

TIL KOMMUNENES REPRESENTANTER FOR IUA REGION 4 (BUSKERUD SAMT HOF, LARDAL, SANDE OG SVELVIK KOMMUNER I VESTFOLD)

**REFERAT FRA ÅRS- OG BUDSJETTMØTE PÅ TYRIFJORDEN HOTELL DEN 21. JUNI 2017.**

I samsvar med vedtatt beredskapsplan var det innkalt til års- og budsjettmøte. Det var ingen merknad til innkallingen. Møtet begynte kl.10.00 og ble avsluttet kl.12.00.

Før åpningen av årsmøtet holdt Rolf Lie, seniorrådgiver ved Kystverket et innlegg med følgende tema:

* Aktuelle saker fra Kystverket
* Ansvar som vertskommune
* Regionreform og kommunereform, hvordan vil dette påvirke IUA?

Sakslisten til årsmøtet var følgende:

1. Velkommen ved leder av beredskapsstyret
2. Valg av møteleder
3. Orienteringssaker
4. Årsrapport 2016
5. Regnskap 2016
6. Årsplan og budsjett 2017 – justering
7. Innkomne forslag
8. Årsplan og budsjett 2018
9. **VELKOMMEN VED LEDER AV BEREDSKAPSSTYRET**

Leder av beredskapsstyret, Torgeir Andersen, ønsket de fremmøtte velkommen.

**Følgende møtte fra kommuner og beredskapsstyre:**

|  |  |
| --- | --- |
| Lars Wallumrød | Nedre Eiker kommune |
| Jon Kåre Jonson | Flesberg kommune |
| Per Einar Elvigen | Modum kommune |
| Ivar Vannebo | Drammen Havn / IUA beredskapsstyret |
| Knut Schau Nielsen | Øvre Eiker kommune |
| Jan Rundtom | Krødsherad kommune |
| Thorgeir Bjerknes | Lier kommune |
| Ulf Erik Knudsen | Røyken kommune |
| Jarle Haugsrud | Hurum kommune |
| Willy Amundsen | Kongsberg Teknologipark / IUA beredskapsstyret |
| Torgeir Andersen | DRBV / IUA beredskapsstyret |
| Raymond Hofstad | Ål kommune |
| Ola Mossblad | Nynas AS / IUA beredskapsstyret |
| Glenn Rhoden | Polititiet / IUA beredskapsstyret |
| Per Døviken | DRBV / IUA beredskapsstyret |
| Even Moan | Ringerike brann- og redn.tj. / IUA beredskapsstyret |
| Rolf Lie | Kystverket |

1. **VALG AV MØTELEDER**

Det ble fremmet forslag om at leder av beredskapsstyret skulle velges som møteleder.

**De fremmøtte representantene vedtok enstemmig:**

***Leder av beredskapsstyret, Torgeir E. Andersen velges som møteleder.***

1. **ORIENTERINGSSAKER**

**Beredskapsstyrets innstilling:**

Årsmøtet ber styret avvente å fremme forslag til ny samarbeidsavtale til etter at nye kommuner som følge av kommunereformen er beslutningsdyktige.

**Behandling:**

Leder av beredskapsstyret orienterte om følgende saker:

1. Materiellkomiteen

Det ble sist år opprettet en materiellkomite for å se på de ulike påkrevde materiellpakkene som finnes kommunalt og i IUA systemet. Dette er kommunal pakke, områdepakke og regional utstyrspakke. Kommunal pakke er kommunalt finansiert, de øvrige finansieres gjennom IUA systemet, altså som spleiselag kommunene i mellom. Materiellkomiteens oppgave er å gjennomgå utstyrspakkene og se på endringer og ta stilling til innkjøp av utstyr, i hovedsak i område og regionspakke.

I tillegg skal materiellkomiteen ta for seg detaljer knyttet til innkjøp som vil bli på utsiden av de tre nevnte pakkene. Eksempel på dette er transportkapasitet ved øvelser og aksjoner. I hovedsak få transportert tyngre utstyr fra hovedlageret til IUA på Drammen havn og ut dit det er behov. Denne transportkapasiteten er ikke lønnsomt for IUA å ha selv.

Matriellkomiteen jobber etter et mandat som er styrebearbeidet og styregodkjent.

Det jobbes for at alle innkjøp i IUA regi følger de bestemmelser som gjelder offentlige innkjøp.

Komiteen består i dag av:

* Per Døviken
* Henrik Trømborg
* Rune R. Johnsen
* Svein Egeland

Komiteen har ikke bestillingsmyndighet, kun forslagsrett til IUA styret.

1. Strategidokumentet

Gjeldende strategidokument er fra 2011, da det ble godkjent av Årsmøtet. IUA-styret har brukt strategidokumentet som rettesnor for sitt arbeide. I styreseminaret i februar 2017 ble det gjort opp status. I strategidokumentet er det 9 hovedområder og det er måloppnåelse på 8 områder. Området som det ikke er oppnådd ønsket resultat er revisjon og fornying av samarbeidsavtalen mellom kommunene.

Beredskapsstyret vil jobbe med nytt strategidokument og fremme dette som sak på neste års årsmøte. Da vil også resultatene fra forrige strategidokument bli presentert mer i detalj.

1. Kommunenes samarbeidsavtale (Fullmakt)

Samarbeidsavtalen (eller fullmakten) er fra 1997 (ikrafttredelse 01.01.1998) og bygger på kravet i Forurensningsloven om at kommuner skal samarbeide om å ha beredskap og håndtere større akutte forurensningsaksjoner. Samarbeidet bygger på Kommunelovens § 27. Drammen kommune er her vertskapskommunen. Kortfattet er fullmakten gått ut på dato i den forstand at verden har endret seg, og at dette ikke er fanget opp av dagens fullmakt.

Mindre endringer kan Årsmøte vedta, men en fullstendig revisjon og oppgradering er vurdert til å kreve en mer omfattende og inkluderende prosess for utforming og godkjenning av den enkelte kommune.

Styret har laget et utkast til ny avtale og fått advokat George Fulford til å komme med innspill. Det som gjør at vi ikke går videre akkurat nå er kommunereformen. Utkast til avtale vil vi måtte ta opp med Drammen kommune som vertskapskommune – dette vil vi ta kontakt og starte med, men den endelige avtalen antar vi som sagt at vil kreve en form for behandling i de fleste kommuner.

Som nevnt medfører status i kommunereformen at vi ikke går bredt ut foreløpig, da det vil bli oppfattet uhensiktsmessig å fremme en ny avtale til behandling da endringer i kommunestrukturen gjør at avtalen igjen må revideres i straks etter 2020. I tillegg er dagens geografiske grense for IUA Region 4 tilsvarende Buskerud Fylke med tillegg av Sande og Svelvik kommuner. Hof og Lardal er allerede på vei ut og tilbake til IUA Vestfold. Regionreformen skaper også usikkerhet i forhold til om Kystverket vil utarbeide nye grenser for sine IUA regioner – og derav et nytt antall kommuner som må behandle en felles samarbeidsavtale.

Det antas derfor fra IUA beredskapsstyret at det ikke er riktig timing å fremme endring i samarbeidsavtalen med Årsmøte i år, men få en aksept på at vi arbeider videre med dagens vertskapskommune for å drøfte avtalen og prosessen videre.

**De fremmøtte representantene vedtok enstemmig:**

***Årsmøtet ber styret avvente å fremme forslag til ny samarbeidsavtale til etter at nye kommuner som følge av kommunereformen er beslutningsdyktige.***

***Årsmøtet ber samtidig beredskapsstyret å følge opp saken til årsmøtet 2018.***

***For øvrig tas sakene til orientering.***

1. **ÅRSRAPPORT 2016**

**Beredskapsstyrets innstilling:**

Årsrapport IUA 2016 godkjennes.

**Behandling:**

Årsrapport undertegnet av beredskapsstyrets leder ble gjennomgått og delvis lest opp av leder IUA.

Årsmøtet spurte og beredskapsstyret svarte, forøvrig hadde årsmøtet ingen kommentarer til årsrapporten.

**De fremmøtte representantene vedtok enstemmig:**

***Årsrapporten for 2016 godkjennes.***

1. **REGNSKAP 2016**

**Beredskapsstyrets innstilling:**

Revisors beretning tas til orientering.

Regnskap 2016 godkjennes.

**Behandling:**

Resultatregnskap og revisjonsrapport ble gjennomgått. Det fremkom ingen kommentarer ved gjennomgangen av regnskapet.

**De fremmøtte representantene vedtok enstemmig:**

***Revisors beretning tas til orientering.***

***Regnskap 2016 godkjennes.***

1. **ÅRSPLAN OG BUDSJETT 2017 – JUSTERING**

**Beredskapsstyrets innstilling:**

Justert årsplan for 2017 godkjennes. Styret gis mulighet for omprioriteringer innenfor den økonomiske ramme for 2017.

Styret gis fullmakt til å disponere overskuddsmidlene fra tidligere år til eventuelle ekstraordinære innsatser, materialanskaffelser, kurs og opplæring.

**Behandling:**

Noen justeringer var foretatt. Disse ble forklart representantene. Det fremkom ingen kommentarer ved gjennomgangen.

**De fremmøtte representantene vedtok enstemmig:**

***Justert årsplan for 2017 godkjennes. Styret gis mulighet for omprioriteringer innenfor den økonomiske ramme for 2017.***

***Styret gis fullmakt til å disponere overskuddsmidlene fra tidligere år til eventuelle ekstraordinære innsatser, materialanskaffelser, kurs og opplæring.***

1. **INNKOMNE FORSLAG**

Det ble sendt ut melding til alle valgte representanter med oppfordring om å melde inn saker. Fristen ble satt til 19. mai 2017.

Det var ikke meldt inn saker innen fristen.

1. **ÅRSPLAN OG BUDSJETT 2018**

**Beredskapsstyrets innstilling:**

Årsmøtet godkjenner årsplan og budsjett for 2018.

Videre forutsetter årsmøtet at budsjettet bygger på en ramme på kr. 3,50 pr. innbygger under henvisning til materiellbehovet, opplærings- og øvelsesbehovet og revidert beredskapsplan.

Styret gis fullmakt til å disponere overskuddsmidlene fra tidligere år til eventuelle ekstraordinære innsatser, materialanskaffelser, kurs og opplæring.

**Behandling:**

Budsjett med enkeltposter ble gjennomgått.

**De fremmøtte representantene vedtok enstemmig:**

***Representantskapet godkjenner årsplan og budsjett for 2018.***

***Videre forutsetter representantskapet at budsjettet bygger på en ramme på kr. 3,50 pr. innbygger under henvisning til materiellbehovet, opplærings- og øvelsesbehovet og revidert beredskapsplan.***

***Styret gis fullmakt til å disponere overskuddsmidlene fra tidligere år til eventuelle ekstraordinære innsatser, materialanskaffelser, kurs og opplæring.***

Beredskapsstyret ønsker alle en GOD SOMMER

Med hilsen

Per Døviken Torgeir E. Andersen

Sekretær IUA Leder beredskapsstyret